ফাইল এক্সটেনশন
ফাইল এক্সটেনশন কম্পিউটার ফাইলের নামের সাথে যুক্ত এক প্রত্যয়, যেমন .txt, .docx ও .cpp। এই এক্সটেনশনের মাধ্যমে ফাইলের বৈশিষ্ট্য বা তার কাঙ্ক্ষিত ব্যবহারকে ইঙ্গিত করে (আগের উদাহরণের ক্ষেত্রে যথাক্রমে টেক্সট ফাইল, ডকুমেন্ট ফাইল ও সি++ সোর্স কোড)। সাধারণত একটি ফুল স্টপের মাধ্যমে এক্সটেনশনকে ফাইল নামের বাকি অংশ থেকে আলাদা করা হয়, তবে কিছু সিস্টেমে এই দুটোকে একটি স্পেস দিয়ে আলাদা করা হয়। কিছু ফাইল সিস্টেম এক্সটেনশনকে নিজের এক বৈশিষ্ট্য হিসাবে বিবেচনা করে এবং এক্সটেনশনের দৈর্ঘ্য ও ফরম্যাট নিয়ন্ত্রণ করে; তবে অন্যান্য ফাইল সিস্টেম এক্সটেনশনকে ফাইল নামের অংশ হিসাবেই বিবেচনা করে।